ભારતીય હવામાન વિભાગના કેન્દ્ર પ્રમુખ કે. સંતોષે જણાવ્યું છે કે દક્ષિણ-પશ્ચિમ વરસાદ કેરળ અને લક્ષદ્વિપમાં આવી ગયો છે. રાજ્યના ઘણા વિસ્તારોમાં મંગળવાર રાતથી વરસાદ વરસી રહ્યો છે. હવામાન વિભાગે 9 જૂન સુધી કેરળમાં ચોમાસુ બેસી જવાની આગાહી કરી હતી. ત્યારે ભારે વરસાદને કારણે તિરૂવનંતપુરમ જિલ્લામાં તંત્ર દ્વારા સાવચેતીને લઇને યોગ્ય પગલાં પણ લેવામાં આવી રહ્યાં છે. સાથે જ પોનમુદી જેવા પહાળી વિસ્તારોમાં પ્રવાસીઓને ન જવા અંગે અનુરોધ કરવામાં આવ્યો છે. સાથે રાત્રીના સમયે પહાળી વિસ્તારો પર મુસાફરી ન કરવા અંગેનો અનુરોધ પણ કરવામાં આવ્યો છે.